31 ianuarie, 2012

**PROIECT**

**Planul de Acțiuni pentru un Guvern Deschis Moldova**

**2012-2013**

**Introducere**  
1.Republica Moldova se confruntă cu provocări în îmbunătăţirea performanţei guvernării, creşterea transparenţei şi accesului la informaţie, combaterea corupţiei şi livrarea serviciilor publice de înaltă calitate pentru cetăţeni şi mediul de afaceri. Tehnologiile moderne reprezintă un instrument-cheie în atingerea acestor obiective astăzi.

2. Guvernul Republicii Moldova este ghidat de valorile şi angajamentele din Declaraţia Guvernului Deschis: să deschidă datele şi informaţia despre activităţile guvernamentale; să sprijine participarea civică; să pună în aplicare cele mai înalte standarde de integritate profesională în administraţia publică, să mărească accesul la noile tehnologii pentru a promova deschiderea şi responsabilitatea în sectorul public.

3. Guvernul Republicii Moldova îşi exprimă dorinţa de a adera la Parteneriatul Guvernului Deschis pentru a se alinia la eforturile globale, să sprijine şi să extindă acţiunile sale interne de promovare a transparenţei şi combaterii corupţiei, să sporească accesul public la informaţii şi participarea cetăţenilor, să îmbunătăţească furnizarea serviciilor publice, prin valorificarea potențialului tehnologic şi al inovațiilor.

4. Prin Parteneriatul Guvernului Deschides, Guvernul Republicii Moldova se obligă să promoveze un guvern transparent, eficient și de încredere, care va comunica şi colabora strâns cu cetăţenii săi și le va oferi servicii publice de înaltă calitate. Ca membră a Parteneriatului Guvernului Deschis, Republica Moldova îşi va focusa eforturile pentru a îmbunătăţi starea de fapt în trei din cele cinci mari provocări: "Creșterea Integrității Publice”, ”Gestionare mai eficientă a resurselor publice” şi ”Îmbunătăţirea serviciilor publice”.

**Eforturile Moldovei pentru promovarea unui Guvern Deschis până în present**

5. În 2010, Guvernul Republicii Moldova a lansat procesul de e-Transformare a Guvernării, pentru a spori transparenţa, a îmbunătăţi eficienţa guvernului, furnizarea serviciilor publice şi combaterea corupţiei prin valorificarea potenţialului tehnologiilor informaţiei. În septembrie 2011, Guvernul a aprobat primul Program Strategic Privind Modernizarea Tehnologică a Guvernării, care oferă o viziune complexă pentru modernizarea şi îmbunătăţirea serviciilor publice şi creşterea eficienţei guvernului.

6. **Iniţiativa Datelor Guvernamentale Deschise**, un pilon-cheie pentru agenda de e-Transformare a Guvernării, a fost lansată în aprilie 2011, prin care Republica a devenit a șaptesprezecea țară care s-a alăturat Inițiativei Globale a Datelor Guvernamentale Deschise. Iniţiativa Datelor Guvernamentale Deschise a fost instituţionalizată prin Directiva primul-ministru (29 aprilie, 2011) şi obligă fiecare minister să publice cel puţin 3 seturi de date noi lunar. **Portalul datelor guvernamentale deschise**, [www.date.gov.md](http://www.date.gov.md) contine 159 seturi de date de la 20 ministere şi agenţii publice, oferă cetăţenilor oportunitatea de a comenta pe fiecare set de date şi de a sugera date noi. Ministerul Finanţelor a publicat baza de date a Cheltuielilor Publice (BOOST) în mai 2011, astfel încât cetăţenii să poată urmări cât de efectiv şi eficient guvernul cheltuie banii publici.

**Angajamentele Republicii Moldova pentru un Guvern Deschis**

7. Moldova se alătură Parteneriatului Guvernului Deschis (OGP) pentru a consolida şi extinde eforturile în proces de implementare, programele existente şi politicile privind guvernare deschisă, accesul la informaţie, guvernare eficientă şi lupta împotriva corupţiei.

8. Strategia Naţională pentru Reforma Justiţiei, Strategia Naţională pentru Combaterea Corupţiei și Programul Strategic de Modernizare Tehnologică a Guvernării stabilesc doar unele din angajamentele Guvernului de a consolida Statul de Drept, responsabilitatea guvernului, eficacitatea și eficienţa guvernării şi avansarea în lupta împotriva corupţiei.

9. Republica Moldova îşi va concentra eforturile sale în soluţionarea a trei din cele cinci mari provocări prezentate de OGP: *creşterea integrităţii publice, gestionarea mai eficientă a resurselor publice şi îmbunătăţirea serviciilor publice.*

10. Republica Moldova va utiliza tehnologiile informaţionale în combaterea corupţiei, îmbunătăţirea accesului la informaţie şi luarea deciziilor, creşterea transparenţei și performanţei guvernamentale.

11. Republica Moldova se angajează să adopte măsurile de transparenţă şi deschidere a guvernului descrise mai jos.

**Guvernul Deschis va Spori Integritatea Publică**

1. **Proces decizional participativ şi implicarea cetăţenilor**

Guvernul va spori colaborarea cu societatea civilă, prin valorificarea tehnologiilor informaţiei, rețelelor sociale şi va participa în consultări on-line şi platforme de dialog pentru a extinde oportunităţile de participare a publicului în guvernare.

1. **Petiții on-line**: În 2012, guvernul central va lansa un serviciu on-line de petiționare pentru cetăţeni, ca parte a documentului electronic şi a Sistemului de Gestiune a Înregistrărilor, pentru a oferi cetăţenilor o modalitate simplă şi inovatoare să se implice şi să ofere sugestii guvernului.
2. **Ghid de politici privind utilizarea rețelelor de socializare în guvern**. Guvernul va pune în aplicare ghidul de politici privind utilizarea reţelelor de socializare în comunicarea, dialogul şi procesul consultativ cu cetăţeni, pentru a extinde colaborarea cu societate şi pentru a implica cetăţenii în co-crearea serviciilor publice şi soluţiilor pentru dezvoltare.
3. **Consiliul Național de Participare** va juca un rol crucial în procesul de luare a deciziilor în guvern.

**2. Sporirea Transparenței în Guvern**

1. **Utilizarea potenţialului Tehnologiei.** Guvernul va dota funcţionarii publici cu competenţele necesare în TI şi va extinde utilizarea tehnologiei pentru a pune în aplicare Legea cu Privire la Transparența Decizionala și Legea Privind Accesul la Informaţie. Utilizarea obligatorie a adresei electronice guvernamentale, web, rețelelor sociale și altor tehnologii va facilita comunicarea şi colaborarea cu cetăţenii. Agenţiile guvernamentale vor îmbunătăţi paginile lor web oficiale pentru a permite o mai mare transparenţă, acurateţe a informaţiei şi interacţiunea mai accesibilă cu cetăţenii.
2. **Portalul Datelor Guvernamentale Deschise:** Dezvoltarea şi transformarea portalului [www.date.gov.md](http://www.date.gov.md) într-un ghişeu unic pentru datele publice la fiecare nivel al guvernului pentru a facilita accesul cetăţenilor la date publice. Guvernul va promova valorea şi necesitatea deschiderii datelor deschise, prin colaborarea cu fiecare minister în mod individual pentru a lărgi publicarea informaţiilor utile social și sa populeze portalul datelor guvernamentale deschise cu peste 2000 seturi de date valoroase în 2012. Crearea unui Catalog de ​​Date Publice şi Informaţie, care va fi publicat în internet de către agenţiile guvernamentale, pentru a facilita deschiderea datelor guvernamentale de către instituţiile publice, luând în considerație solicitările cetăţenilor. Elaborarea şi implementarea cadrului legal pentru Date Deschise, şi consolidarea calității datelor şi informaţiilor puse la dispoziţie de către guvern. Implicarea societății civile, mass-media şi sectorului privat în crearea vizualizărilor de date si aplicațiilor care vor răspunde nevoilor sociale. Încurajarea mass-mediei să se implice activ în procesul de deschidere a datelor şi să dezvolte practicarea jurnalismului bazat pe date în Republica Moldova.
3. **Guverne locale deschise:** Autorităţile locale vor putea utiliza platforma [www.actelocale.md](http://www.actelocale.md), cu scopul de a publica acte locale, cum ar fi deciziile primarului, hotărârile şi deciziile consiliului municipal. Deja 50 de municipalităţi pilotează sistemul, şi Guvernul se angajează să sprijine utilizarea sporită a acestui sistem de către toate 900 autorităţi locale din Republica Moldova.
4. **Instanțele judecătorești deschise:** Instanţele judecătoreşti vor putea folosi platforma [www.courts.justice.md](http://www.courts.justice.md), cu scopul de a publica deciziile de justiţie, programările la Curte şi alte informaţii. Mai multe instanţe utilizează acest sistem în mod activ, iar Guvernul se angajează să sporească acest număr în 2012, cu scopul de a asigura transparenţa sistemului de justiţie în Republica Moldova şi a progresa în lupta împotriva corupţiei.

**Guvernul Deschis va Gestiona Mai Eficient Resursele Publice**

1. **Sporirea Transparenței Cheltuielilor**
2. Transparenţa bugetară va fi consolidată prin publicarea şi actualizarea constantă a **bazei de date a Cheltuielilor Publice (BOOST)**. Auditurile efectuate de Curtea de Conturi vor fi făcute publice şi uşor accesibile publicului.
3. **Sistemul de procurări online.** Guvernul va pune în aplicare un sistem de procurări online la nivel de guvern pentru a gestiona mai eficient resursele publice, a promova transparenţa cheltuielilor publice, concurenţa loială între furnizori, precum şi reducerea costurilor asociate cu procedurile de achiziții. În 2012, sistemul de procurări online va permite tuturor instituţiilor publice să publice anunţuri de licitaţie on-line. În 2013, sistemul va include module suplimentare ale unui process de publicare a ofertelor complet digitalizat.
4. **Dashboard de asistenţă externă.** Toate datele şi informaţiile referitoare la cheltuielile asistenței externe vor fi deschise şi puse la dispoziţie pe un portal central - **Dashboard de asistenţă externă** - care va fi actualizat lunar.

**Guvernul Deschis va Îmbunătăți Serviciile Publice**

1. În 2011, Guvernul a aprobat Programul Strategic Pentru Modernizarea Tehnologică a Guvernării pentru a sprijini modernizarea sectorului public şi de a îmbunătăţi furnizarea serviciilor publice prin utilizarea puterii tehnologiei informaţiei. Până în 2020, guvernul va deveni mai transparent, receptiv și eficient datorită investiţiilor inteligente în domeniul TI şi utilizarea lor masivă în sectorul public.

**1. Modernizarea serviciilor publice**

1. Până în 2020, toate serviciile publice care pot fi digitalizate vor fi livrate cetăţenilor şi mediului de afaceri în format electronic, alături de metodele tradiţionale. Ministerele şi alte autorităţi publice vor elabora planuri pentru digitalizarea serviciilor publice. Vor fi eliminate bariere legale, care împiedică furnizarea electronică a serviciilor publice şi utilizarea TI în operațiunile guvernului.
2. **Portalul Guvern pentru Cetăţeni:** dezvoltarea şi lansarea în 2012 a portalului guvernamental unic [www.servicii.gov.md](http://www.servicii.gov.md) cu o interfaţă simplă, accesibil prin internet şi tehnologii mobile care vor simplifica accesul electronic şi utilizarea serviciilor publice.
3. Guvernul va lansa **Autentificarea Electronică Mobilă şi Serviciul de plăţi on-line** pentru a le utiliza în livrarea tuturor serviciilor publice. Acest lucru va permite o gestionare mai eficientă a resurselor publice şi o livrare mai rapida a serviciilor publice.

**2. Optimizarea funcţionării guvernului**

1. Guvernul va întreprinde un proces de reinginerie a afacerilor la nivel guvernamental pentru a elimina procesele ineficiente, fragmentate sau învechite şi pentru a oferi confort maxim, costuri minime şi o interacţiune simplă între guvern şi cetăţeni.
2. **Cadrul de interoperabilitate** aduce cetăţenilor beneficiul unui guvern conectat şi eficient.
3. **Platforma guvernamentală comună bazată pe cloud computing.** "Cloud-ul" va permite instituţiilor publice şi funcţionarilor publici să partajeze sistemele și resursele TI, să colaboreze în mod eficace într-un mediu de securitate sporită şi costuri eficiente. Instituțiile publice vor depăşi hotarele departamentale şi vor funcţiona şi interacţiona prin intermediul unei platforme tehnologice comune, în scopul de a oferi servicii de calitate înaltă.
4. **Digitalizarea arhivelor de hârtie şi a bazelor de date.** În 2012, Guvernul va digitaliza înregistrările civile, cum ar fi naştere, deces, divorţ, şi alte certificate. Arhivele în format de hârtie şi înregistrările în formate depăşite urmează să fie digitalizate. Cetăţenii vor fi în măsură să ofere date cu caracter personal către guvern doar o singură dată şi instituţiile publice vor putea să reutilizeze aceste date pentru livrarea serviciilor.